text: ময়মনসিংহ এক্সপ্রেস (ট্রেন নং ৩৭/৩৮) বাংলাদেশ রেলওয়ে কর্তৃক পরিচালিত বাংলাদেশের একটি এক্সপ্রেস ট্রেন। এটি চট্টগ্রামের চট্টগ্রাম স্টেশন থেকে টাঙ্গাইলের বঙ্গবন্ধু সেতু পূর্ব স্টেশন পর্যন্ত চলাচল করে। যাত্রাপথে এটি ময়মনসিংহ, কিশোরগঞ্জ, ব্রাহ্মণবাড়িয়া, কুমিল্লা ও ফেনী জেলাকে সংযুক্ত করেছে।
  
  "চট্টগ্রাম-বঙ্গবন্ধু সেতু পূর্ব" রুটের প্রায় ৪৭০ কিলোমিটার দূরত্বে চলাচল করে ট্রেনটি বাংলাদেশের সর্বোচ্চ দূরত্ব অতিক্রমকারী ট্রেন হিসেবে পরিচিত। আন্তঃনগর বিজয় এক্সপ্রেস চালু করার পূর্বে এটিই ছিলো এই রুটের একমাত্র ট্রেন। ২০২০ সালের ২৬শে সেপ্টেম্বর ট্রেনটি বন্ধ করে দেওয়া হয়। তবে পরে আবারও চালু করা হয়।
  
  সময়সূচি
  ট্রেনটি বঙ্গবন্ধু সেতু পূর্ব ছাড়ে রাত ১২টা ৪৫ মিনিটে।
  চট্টগ্রাম থেকে ছাড়ে বিকাল ৩টা ৩০ মিনিটে।
  
  রোলিং স্টক 
  এই ট্রেনে ২৬০০, ২৭০০ বা ২৯০০ সিরিজের লোকোমোটিভ ব্যবহার করা হয়। এক্সপ্রেস ট্রেন হওয়ায় ট্রেনটি ভেস্টিবিউলবিহীন ভ্যাকুয়াম শোভন/সুলভ কোচে চলাচল করে। সম্ভবত ৪/৮ লোডে ট্রেনটি চলাচল করে।
  
  দুর্ঘটনা 
  
   ২০১৩: চট্টগ্রামের মিরসরাইয়ের আমবাড়িয়া এলাকায় লোকোমোটিভ ২৯১০ সহ ট্রেনটি লাইনচ্যুত হয়।
  
  তথ্যসূত্র
  
  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: ময়মনসিংহ এক্সপ্রেস